பயிற்று மொழி

பயிற்று மொழி (medium of instruction) அல்லது கற்பித்தல் மொழி என்பது கற்பிப்பதில் பயன்படுத்தப்படும் மொழியினைக் குறிப்பதாகும். இது அந்த நாட்டின் அல்லது பிராந்தியத்தின் அதிகாரப்பூர்வ மொழி இருக்கலாம் அல்லது இல்லாமலும் இருக்கலாம். மாணவர்களின் தாய் மொழி அதிகாரப்பூர்வ மொழியிலிருந்து வேறுபட்டால், அது ஒரு பகுதி அல்லது அனைத்து பள்ளிகளுக்கும் பயிற்று மொழியாகப் பயன்படுத்தப்படலாம். இருமொழிக் கல்வி அல்லது பன்மொழிக் கல்வி என்பது ஒன்றுக்கு மேற்பட்ட மொழிகளைப் பயன்படுத்துவதை உள்ளடக்கியதாக இருக்கலாம். "ஒரு குழந்தையின் தாய்மொழிக் கல்வியை வழங்குவது உண்மையில் ஒரு முக்கியமான பிரச்சினை" என்று யுனெஸ்கோ கருதுகிறது.Results of the 7th consultation of member states on the implementation of the Convention and Recommendation against discrimination in education. Para. 41 

 பல்வேறு நாடுகள் மற்றும் பிராந்தியங்களில் 

 தான்சானியா- ஆரம்பப் பள்ளிகள் மற்றும் வயது வந்தோர் கல்வியில் சுவாகிலி பயன்படுத்தப்படுகிறது, அதே நேரத்தில் ஆங்கிலம் இடைநிலைப் பள்ளிகள் மற்றும் பல்கலைக்கழகங்களில் பயன்படுத்தப்படுகிறது. Tanzania National Website
 ஜிம்பாப்வே - நான்காம் வகுப்பு வரை ஆங்கிலம், ஷோனா மற்றும் என்டெபெலே. நான்காம் வகுப்பில் இருந்து ஆங்கிலம் பயிற்று மொழியாக உள்ளது.5.1.9 Language laws  // Zimbabwe. International Database of Cultural Policies
 தென்னாப்பிரிக்கா- மாணவர்கள் முதன்மையாக தரம் பூஜ்ஜியத்திலிருந்து (ஏற்பு ஆண்டு) தரம் 3 வரை தங்கள் சொந்த மொழியில் கற்பிக்கப்படுகிறார்கள். தரம் 4 முதல், ஆப்பிரிக்கன்ஸ் பயன்படுத்தப்படும் சிறுபான்மை பள்ளிகளைத் தவிர, கற்றல் மற்றும் கற்பித்தலின் இயல்புநிலை மொழியாக ஆங்கிலம் உள்ளது. 
 நைஜீரியா- கல்வியின் அனைத்து நிலைகளிலும் (முதன்மை, இடைநிலை, பல்கலைக்கழகங்கள் மற்றும் கல்லூரிகள்) கற்பிக்கும் ஊடகம் ஆங்கிலம் ஆகும்.
 ஆப்பிரிக்காவின் ஃபிரான்கோபோன் மாநிலங்களில், கல்வி பொதுவாக பிரெஞ்சு மொழியில் மட்டுமே உள்ளது.
 எத்தியோப்பியா, அம்ஹாரிக், ஓரோமோ மற்றும் பிற எத்தியோப்பியன் மொழிகள் ஆரம்பக் கல்வியில் கற்பிக்கும் ஊடகமாக செயல்படுகின்றன, அதே நேரத்தில் ஆங்கிலம் இடைநிலைப் பள்ளிகள் மற்றும் பல்கலைக்கழகங்களில் பயன்படுத்தப்படுகிறது (1936 க்கு முன்னர் பொதுப் பள்ளிகளில் பிரெஞ்சு மொழியே கற்பிக்கும் ஊடகமாகத் இருந்தது).

 ஆசியா 

 இந்தியாவில், ஆங்கிலம், இந்தி அல்லது அந்தந்த மாநிலங்களின் அதிகாரப்பூர்வ மொழிகள் பயிற்று மொழியாக உள்ளது. தனியார் பள்ளிகள் பொதுவாக ஆங்கில வழியில் பயிற்றுவிக்கின்றன. அரசு (தொடக்க/உயர்நிலைக் கல்வி) பள்ளிகள் இந்தி அல்லது பிராந்திய மொழிகளில் பயிற்றுவிக்கிறது. இருப்பினும், கல்லூரிகள் மற்றும் பல்கலைக்கழகங்களில் பயிற்றுவிக்கும் மொழியாக ஆங்கிலம், இந்தி அல்லது ஒரு பிராந்திய மொழியாகவே இருக்கும். பயிற்று மொழியானது மாநிலத்தையும் அதன் அதிகாரப்பூர்வ மொழியையும் சார்ந்துள்ளது.
 அசாமில், அசாமி அல்லது ஆங்கிலம் பயன்படுத்தப்படுகிறது.
 மேற்கு வங்காளத்தில், வங்காளம் அல்லது ஆங்கிலம் பயன்படுத்தப்படுகிறது.
 கர்நாடகாவில், கன்னடம் அல்லது ஆங்கிலம் பயன்படுத்தப்படுகிறது.
 கோவாவில், ஆங்கிலம் அல்லது கொங்கனி பயன்படுத்தப்படுகிறது.
 குஜராத்தில் குஜராத்தி அல்லது ஆங்கிலம் பயன்படுத்தப்படுகிறது.
 மகாராட்டிராவில், ஆங்கிலம் அல்லது மராத்தி பயன்படுத்தப்படுகிறது.
 ஆந்திரப் பிரதேசத்தில் தெலுங்கு அல்லது ஆங்கிலம் பயன்படுத்தப்படுகிறது. சில பள்ளிகள் சமஸ்கிருதத்தையும் பயன்படுத்துகின்றன.
 தெலுங்கானாவில், தெலுங்கு அல்லது ஆங்கிலம் பயன்படுத்தப்படுகிறது.
 தமிழ்நாட்டில், தமிழ் அல்லது ஆங்கிலம் பயன்படுத்தப்படுகிறது.
 கேரளாவில் மலையாளம் அல்லது ஆங்கிலம் பயன்படுத்தப்படுகிறது.
 ஒடிசாவில், ஒடியா அல்லது ஆங்கிலம் பயன்படுத்தப்படுகிறது.
 ஜப்பானில், பெரும்பாலான பள்ளிகளில் (பல்கலைக்கழகங்கள் மற்றும் கல்லூரிகள் உட்பட) ஜப்பானிய மொழி பயன்படுத்தப்படுகிறது.
 தென் மற்றும் வட கொரியாவில், பெரும்பாலான பள்ளிகளில் (பல்கலைக்கழகங்கள் மற்றும் கல்லூரிகள் உட்பட) கொரிய மொழி பயன்படுத்தப்படுகிறது.
 மக்காவ்வில், பல பள்ளிகளில் கான்டோனீஸ் பயிற்று மொழியாகப் பயன்படுத்தப்படுகிறது. போர்ச்சுகல் ஆதரவு பெற்ற பள்ளிகளில் போர்த்துகீசியம் பயன்படுத்தப்படுகிறது. 
 பாகிஸ்தானில், பெரும்பாலான அரசுப் பள்ளிகள் உருது மொழியைப் பயன்படுத்துகின்றன, ஆனால் தனியார் பள்ளிகள் ஆங்கிலத்தை பயிற்றுவிக்கும் மொழியாகக் கொண்டுள்ளன.  2008 ஆம் ஆண்டில் 18 கல்லூரிகளில் ஆங்கிலம் பயிற்று மொழியாக்கப்பட்டது.18 colleges declared 'English medium'
 ஒவ்வொரு பள்ளியிலும் அறிவியல் மற்றும் கணிதப் பாடங்களை ஆங்கிலத்தில் கற்பிக்க வேண்டும் என்று பஞ்சாப் அரசு 18-09-2009 தேதியிட்ட PS/SSE/Misc/2009/176 என்ற அறிவிக்கையை வெளியிட்டது.

 மேற்கோள்கள் 

 வெளி இணைப்புகள் 

 பள்ளிக் கல்வியில் தாய்மொழியின் இடம்-பரிந்துரை எண். 1740 (2006) 
 கல்வியில் வட்டார மொழிகளின் பயன்பாடு-யுனெஸ்கோ 1953
பகுப்பு:கல்விக் கொள்கை
பகுப்பு:பயிற்று மொழி